Jaa jaa. Niikaugele olen ma siis oma eluga jõudnud, et osalen mingisuguses aeroobikataolises ürituses. Ei oleks seda iial arvanud. Kuid kummalisel kombel ei olegi see väga hull. Hoopis lõbus on - sest iga endast heal arvamusel olev naisterahvas kaalub vähemalt 20 kilo vähem kui mina. (ja ma olen enda arvates üsna  (ÜSNA!!) parajas kaalus.) Viibin küll väga suure aja meeste seltskonnas, kuid nii varjamatult hindavate pilkudega pole küll keegi julenud mind viimaste aastate jooksul piielda. Noh, mina olen aga küpses (parimas eas!!!) elunäinud naisterahvas keda kriitiline pilk minu rinnapartiile (80 DD) verest välja ei löö.  Aga koju jõudsin ma vaevaliselt jalgu järele vedades ja see oli tore tunne. Ning lisaks leidsin, et võiks ju teha sellist asja nagu strippaeroobika. Mh? Peale igasugust filosoofiat, sisekaemusi ja kes  teab mida veel on see nagu kuult maale tulemine. Aga mitte naasmine.